Viborger Samler, 1848-08-28
Jndenlandske Efterretninger. Det er en naturlig Følge af det vaagnende Folkeliv, af Nationens Patriotisme og levende Jnteresse for sine Forhold, at man med spændt Forventning imodeseer Resultatet af de Underhandlinger, som for Tiden finde Sted om det slesvigske Spørgsmaal. Det er ogsaa naturligt, at man af Courerers og Diplomaters Frem- og Tilbagereisen mellem Malm og Kjøbenhavn drager allehaande Slutninger om en nærforestaaende Fred eller Vaabenstilstand. Hvad man ønsker, haaber man, og dette Haab er ogsaa til en vis Grad grundet i forskjellige tilstødende, Omstændigheder, i fremmede Blades Yttringer, i fremmede Landes Parlamentsforhandlinger; men det voxer sig selv let over Hovedet ved Rygternes Krydsning, ved Spændingens Tiltagen, ved den altfor dristige Fortolkning af underordnede Omstændigheder. – Man har saaledes i disse Dage flere Gange talt om en Vaabenstilstand, ja selv om en Fred, som enten alt var afsluttet mellem Danmark og Tydskland, eller dog om føie Tid vilde blive det. Vi see os imidlertid istand til at bringe vore Medborgere, den paalidelige Efterretning, at den forventede Fred eller Vaabenstilstand er saa langt fra endnu at være kommen istand, at de af Berlinerhoffet til Malmø sendte Underhandlere, Below og Wildenbruck have forladt Malm, for enten at hente nye Jnstructioner, eller ikke at vende tilbage. Naar man nu beregner Afstanden fra Malm til Berlin, fra Berlin til Frankfurt og saa tilbage til Malmø, saa vil man endnu i nogen Tid rolig kunne stille en simpel mathematisk Forstands=Beregning mod alle Fredsrygter. (Fædrel.)"Post och Inrikes Tid." af 22de De, meddeler fra Carlscrona under 17de De, at den der liggende svenske Escadre under befaling af Contre-Admiral Gyllengrangt, ifølge General-Ordre af 16de skal gaae tilankers paa den indre Rhed, og med Bibehold af Jndtægter og øvrige Fornødenheder, afmønstre den større Deel af Besætningerne, som skulle anvendes til Tjeneste paa Stationen og afvente Ordre til paany at indskibes og indmønstres i Skibene. Fartøierne forblive under Escadre-Chefens Befaling og beholde følgende Personale ombord: Fregat "Desire": Chef, Næstcommanderende, 3 Officierer, 6 Underofficierer, 2 Læger, 1 Forvalter, 2 Haandværkere, 100 Matroser. Fregat "Gotheborg: samme Besætning som forestaaende, men 90 Matroser istedetfor 100. Fregat "Josefine": Chef, Næstcommanderende, 2 Officierer, 5 Underofficierer, 2 Læger, 1 Forvalter, 2 Haandværkere, 70 Matroser. Fregat Eugenie, som Josesine. Corvet Najaden": Chef, Næstcommanderende, 1 Officier, 3 Underofficierer, 1 Læge, 1 Forvalter, 1 Haandværker, 30 Matroser. Corvet "Jarramas", som Najaden. Brig Nordenskjold: Chef, 1 Officier, 3 Underofficierer, 1 Læge, 1 Forvalter, i Haandværker, 20 Mand Matroser. De norske Skibe skulle ogsaa indtil videre blive liggende i Carlscrona. – Samtidig hermed meddeler Landscrona Avisen, at to Officierer, af det norske Artilleri have faaet Ordre til paa Fredag at reise til Als, for at eftersee Terrainet, medens en Deel af den her i Provindsen forsamlede Armee siges at skulle afgaae derhen. Dette staaer i Sammenhæng med Ordrene til Kanonchalupperne, som skulle afgaae herfra i næste Uge, hvorhen, veed man endnu ikke bestemt, men det formodes til Danmark.